Tiimiverkoston+yhteinen+osa+koulutuksne+järjestäjien+yhteiseen+hakemukseen+1.4.2011

Hei! Laajennetun työssäoppimisen kuten muutkin valtionavustukset ovat nyt haussa http://www.oph.fi/rahoitus/valtionavustukset/103/laajennetun_tyossaoppimisen_kokeilu. **Viestini koskee nyt teitä, jotka olette hakemassa lisärahoitusta ja jotka olette kiinnostuneita olemaan mukana tiimiverkostossa tulevassa RoadShowssa ja mentoroinneissa.** Lupasin laittaa teille viimeistään tänään yhteisen tekstiosan tiimiverkoston, RoadShown ja mentoroinnin tavoitteiden, toimenpiteiden yms. osalta. Liitteenä siis se. Eli kukin koulutuksen järjestäjä hakee rahoituksen itse. Tekee oman anomuksen, mutta ne, jotka haluavat olla mukana tiimiverkoston toiminnassa sekä levittämis- ja mentorointiprosesseissa voivat hyödyntää yhteistä tekstiä hakemuksissaan. Ohessa lisäksi aputaulukko budjetin laskemiseksi RoadShown ja mentoroinnin osalta. Taulukko sisältää valmiit laskentakaavat, joten ** muuttakaa vain punaisella merkittyjä lukuja oman suunnitelmanne ja mahdollisuuksienne mukaan **. Eli montako henkilöä teiltä osallistuu RoadShow suunnitteluun ja toteutukseen. Montako henkilöä mentorointiin ja monessako mentoroinnissa haluatte olla mukana. Mentorointiprosessien määrä voi sisältää toisen oppilaitoksen mentorina olemisen tai itse mentoroitavana olemisen. Ajattelin, että kustakin oppilaitoksesta voisi olla mukana keskimäärin kolme tai neljä henkilöä RoadShowssa. Saa olla enemmän tai vähemmän. Kukin osallistuisi keskimäärin kolmeen tilaisuuteen, mukaan lukien oman alueen Show. Lisäksi ajattelin, että kukin voisi hakea rahoitusta noin kahteen viiden päivän mentorointi prosessiin. Tällöin ehtisimme toteuttamaan mentoroinnit vuoden 2012 aikana. Kun olette täyttäneet punaiset kohdat koulutuksen järjestäjänne kohdalta näette ** vihreästä sarakkeesta budjettiarvion. **Palkkakustannusten laskemisessa on käytetty 53euron keskimääräistä tuntipalkaa. Sen voitte halutessanne korjata sarakkeessa N. Pyysin teitä aiemmin ilmaisemaan kiinnostuksenne yhteisessä haussa ja toiminnassa mukana olemiselle. Osalta olen saanut tiedon suullisesti ja osalta kirjallisesti. Toivottavasti olen taulukkooni muistanut poimia kaikki. Jos olette halukkaita olemaan mukana, mutta koulutuksen järjestäjänne nimi puuttuu taulukostani, ilmoittakaa minulle. Materiaalia voitte käyttää hakemuksen tekemisessä joka tapauksessa. Te, jotka olette yhteiskiertueella ja mentoroinnissa mukana, toivon, että laitatte minulle seuraavat tiedot: · montako henkilöä teiltä lähtee RoadShowlle (saa olla alustava suunnitelma, joka vahvistetaan rahoituspäätöksen tultua)? · moneenko RoadShown osallistutte (saa olla alustava suunnitelma, joka vahvistetaan rahoituspäätöksen tultua)? · Montako henkilöä teiltä osallistuu mentorointiprosessiin joko mentorina tai mentoroitavana? · Moneenko mentorointiprosessiin osallistutte joko mentorina tai mentoroitavana? Mikäli tarvitsette rahoitusta tiimiverkostossa toimimiseen vuoden 2012 loppuun tulee teidän tehdä siitä itse laskelmat hakemukseen. Myös vertaisarviointeihin voi hakea rahoitusta sekä mallien arvioinnin, levittämisen että edelleen kehittämisen näkökulmasta. Hakemus on jätettävä sähköisesti 11.4. klo 16.15, jonka jälkeen viipymättä tulee palauttaa allekirjoitettu versio Opetushallitukseen Erinomaisen mukavaa viikonloppua kaikille! Palataan asiaan ensiviikolla, mikäli teillä on kysyttävää. -Nina-